เลือดจากสายรกจากครรภ์มารดา มีความสำคัญอย่างไร?
ทุกๆ ครั้งที่มีทารกถือกำเนิดขึ้นมา เด็กๆ เหล่านั้นจะมีของขวัญล้ำค่าติดตัวมาด้วย ซึ่งก็คือ เลือดจากสายรกซึ่งส่งอาหารจากมารดาไปสู่ทารก
ในบรรดาประเทศอุตสาหกรรมทั้งหมดสหรัฐเป็นประเทศที่มีอัตราการเกิดสูงที่สุดในโลก แต่แม้แต่ในสหรัฐเองเลือดที่อุดมไปด้วยสารอาหารและออกซิเจนจากมารดาไปสู่ทารกนั้นมักจะถูกนำไปทิ้งเมื่อสายรกถูกตัด แพทย์หญิงอลิซาเบธชพาล แห่งศูนย์มะเร็ง MD Anderson ที่เมืองฮิวส์ตัน รัฐเท็กซัส กล่าวว่ามีมารดาเพียงไม่กี่คนเท่านั้น ที่ทราบว่าทรัพยากรดังกล่าวมีประโยชน์มากแค่ไหน คุณหมออลิซาเบธบอกว่าผู้หญิงส่วนใหญ่ที่ให้กำเนิดบุตรในสหรัฐ ยังไม่ตระหนักรู้ในเรื่องนี้และก็ยังข้องใจในเรื่องนี้อยู่มากด้วย ในหมู่มารดาที่มีสุขภาพดีนั้นเลือดจากสายรกจะอุดมไปด้วยเซลขั้นพื้นฐาน ซึ่งสามารถกลาย เป็นเซลเม็ดเลือดขาวเซลเม็ดเลือดแดง และเกล็ดเลือดที่นำไปใช้ช่วยชีวิตผู้อื่นได้ เซลเม็ดเลือดแดงจะนำอ็อกซิเจนให้หมุนเวียนไปทั่วร่างกาย ส่วนเซลเม็ดเลือดขาวช่วยต่อสู้ กับอาการติดเชื้อและเกล็ดเลือดช่วยป้องกันการเลือดไหล โดยการช่วยสร้างลิ่มเลือด เลือดจากสายรกกลายเป็นทรัพยากรที่ทรงค่ามากในการใช้บำบัดรักษาโรคลูคีเมีย หรือความผิด ปกติของเม็ดเลือดขาวเช่นเดียวกับโรคมะเร็งชนิดอื่นๆ และความผิดปกติทางด้านเชื้อพันธุ์ และระบบภูมิคุ้มกันต่างๆด้วย คุณเฮซุสซาห์นโตห์โย่ เป็นโรคลูคีเมียตั้งแต่อายุ 13 ปี เขาได้รับการช่วยชีวิตจากเลือดจากสายรกที่ได้รับบริจาค และตอนนี้เขาบอกว่า เขาต้องการที่จะช่วยคนอื่นๆ ด้วย เขาบอกว่าเขาต้องการที่จะสร้างความแตกต่างให้แก่ชีวิตของคนอื่นๆ อย่างที่คนอื่นๆ เคยสร้าง ความแตกต่างให้กับชีวิตของเขามาก่อน ปัจจุบันมีแนวคิดใหม่ๆที่ว่า บรรดาพ่อแม่มือใหม่บางคน เก็บเลือดจากสายรกไว้ให้ครอบครัวของ ตนเองใช้ในยามฉุกเฉินแต่เรื่องนี้ไม่ได้รับการแนะนำให้ทำกัน เว้นเสียแต่ว่ามีลูกคนโตที่อาจ ได้รับประโยชน์จากการปลูกถ่าย แพทย์หญิงโจแอนเคิร์ตซเบิร์ก แห่งมหาวิทยาลัยแพทย์ Duke กล่าวว่า โอกาสที่คนๆหนึ่งจะใช้เลือดจากสายรกของตน เพื่อช่วยลูกของตัวเองนั้น อยู่ในระหว่าง 2 หมื่นถึง2 แสนคน การเก็บเลือดจากสายรกของคนๆหนึ่งนั้น มีค่าใช้จ่ายสูง แต่การบริจาคไม่เสียค่าใช้จ่ายใดๆ นอกจากนี้ มีการจัดตั้งธนาคารเพื่อเก็บรักษาเลือดจากสายรก ซึ่งมีไว้สำหรับทุกๆ คนที่ต้องการจะใช้ซึ่งแพทย์หญิงโจแอนบอกว่า การบริจาคเลือดจากสายรก นี้เป็นของขวัญที่ประ เมินค่าไม่ได้เพราะสามารถนำไปช่วยชีวิตคนได้ ปัจจุบันมีธนาคารที่เก็บเลือดจากสายรกอยู่ในสหรัฐทั้งหมด20 แห่ง และมีสำนักทะเบียนระหว่าง ประเทศ 2 แห่ง ที่คอยให้ข้อมูลเกี่ยวกับเลือด นอกจากนี้แล้วการบริจาคนี้ไม่มีความเสี่ยงด้านสุขภาพทั้งแก่มารดาและทารก และขั้นตอนก็ไม่มี ความเจ็บปวดใดๆด้วย ในการสำรวจพบว่าคุณแม่มือใหม่ 95% บอกว่าตนคงจะบริจาคเลือดจากสายรก หากทราบว่าเลือด นั้น จะมีความหมายต่อคนอื่นๆอย่างไรบ้าง